ประกาศองค์การบริหารส่วนตำบลคลองกระบือ
เรื่อง สอบราคาจ้างโครงการก่อสร้างโรงครัวชุมชนวัดสุขุม หมู่ที่ 6
ตำบลคลองกระบือ อำเภอปากพนัง จังหวัดนครศรีธรรมราช
…………………………………..
               ด้วยองค์การบริหารส่วนตำบลคลองกระบือ มีความประสงค์จะสอบราคาจ้างโครงการก่อสร้างโรงครัวชุมชนวัดสุขุม หมู่ที่ 6 ตำบลคลองกระบือ อำเภอปากพนัง จังหวัดนครศรีธรรมราช ก่อสร้างอาคารโรงครัวชุมชนเมรุวัดสุขุม ขนาดกว้าง 6.00 ม.ยาว 16.20 เมตร สูง 4.87 เมตร ตามแบบแปลน อบต.คลองกระบือ พร้อมติดตั้งป้ายประชาสัมพันธ์โครงการ จำนวน 1 ป้าย โดยวิธีสอบราคา 
ราคากลางเป็นเงิน 544,000.- บาท (ห้าแสนสี่หมื่นสี่พันบาทถ้วน)
             ผู้มีสิทธิเสนอราคาจะต้องมีคุณสมบัติดังนี้
             1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว ซึ่งมีผลงานก่อสร้างประเภทเดียวกันกับงานที่สอบราคาจ้างและต้องเป็นผลงานก่อสร้างในสัญญาเดียว ในวงเงินไม่น้อยกว่า 272,000.- บาท (สองแสนเจ็ดหมื่นสองพันบาทถ้วน)
            2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ หรือหน่วยการบริหารราชการส่วนท้องถิ่นและได้แจ้งเวียนชื่อแล้ว
           3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
           4. ไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลคลองกระบือ ณ วันประกาศสอบราคา หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
           5. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
         6.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างระบบอิเล็กทรอนิกส์ ( e-Government Procurement: e-GP ) ต้องลงทะเบียนในระบบอิเล็กทรอนิกส์ของกรมบัญชีกลาง 
ที่เว็บไซต์ศูนย์ข้อมูลจัดซื้อจัดจ้างภาครัฐ
          7.คู่สัญญาต้องรับและจ่ายเงินผ่านบัญชีเงินฝากกระแสรายวัน เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้
          กำหนดดูสถานที่ก่อสร้างในวันที่ 5 เดือน มิถุนายน พ.ศ. 2558 ระหว่างเวลา 13.00 ถึง 15.00 น.
ณ สถานที่ก่อสร้าง หมู่ที่ 6 ต.คลองกระบือ และกำหนดรับฟังคำชี้แจงรายละเอียดในวันที่ 5 เดือน มิถุนายนพ.ศ. 2558 เวลา 15.10 น. ณ องค์การบริหารส่วนตำบลคลองกระบือ สำหรับผู้ที่ไม่เข้าดูสถานที่ก่อสร้าง ให้ถือว่ารับทราบปัญหาและเข้าใจรายละเอียดดีแล้ว จะโต้แย้งซึ่งสิทธิหรือประโยชน์ใด ๆ ของตนมิได้
           กำหนดยื่นซองสอบราคา ในวันที่ 27 เดือน พฤษภาคม พ.ศ. 2558 ถึง วันที่ 11 เดือน มิถุนายน พ.ศ. 2558 ระหว่างเวลา 08.30 น. ถึง 16.30 น. ณ กองคลัง องค์การบริหารส่วนตำบลคลองกระบือ ยกเว้น ในวันที่ 2 เดือน มิถุนายน พ.ศ. 2558 ระหว่างเวลา 08.30 น ถึง 16.30 น. ให้ยื่นซองสอบราคา ณ ศูนย์รวมข้อมูลข่าวสารการซื้อ,การจ้างขององค์การบริหารส่วนตำบลระดับอำเภอ (ที่ว่าการอำเภอปากพนังหลังเก่า)
            และกำหนดเปิดซองสอบราคา วันที่ 12 เดือน มิถุนายน พ.ศ. 2558 ตั้งแต่เวลา 09.00 น. เป็นต้นไป 
ณ ศูนย์รวมข้อมูลข่าวสารการซื้อ,การจ้างขององค์การบริหารส่วนตำบลระดับอำเภอ(ที่ว่าการอำเภอปากพนังหลังเก่า)
            ผู้สนใจติดต่อขอซื้อเอกสารสอบราคาในราคาชุดละ 600.- บาท ได้ที่ กองคลัง องค์การบริหารส่วนตำบลคลองกระบือ ในวันที่ 27 เดือน พฤษภาคม พ.ศ. 2558 ถึง วันที่ 11 เดือน มิถุนายน พ.ศ. 2558 ระหว่างเวลา 08.30 น. ถึง 16.30 น. ณ กองคลัง องค์การบริหารส่วนตำบลคลองกระบือ หรือสอบถามทางโทรศัพท์ หมายเลข 075-370-038 หรือหมายเลข 075-809-939 ในวันและเวลาราชการ หรือตรวจสอบข้อมูลทางเว็บไซต์ สำนักงานจังหวัดนครศรีธรรมราช www.nakhonlocal.go.th หรือ ทางเว็บไซต์ขององค์การบริหารส่วนตำบลคลองกระบือ www.klongkrabue.go.th และทางเว็บไซต์กรมบัญชีกลาง www.gprocurement.go.th 

ประกาศ ณ วันที่ 27 เดือน พฤษภาคม พ.ศ. 2558

นายกองค์การบริหารส่วนตำบลคลองกระบือ
